En indbrudstyv var i nat godt i gang med at fylde sin trailer med diverse møbler, da en patruljebil passerede forbi og undrede sig over flyttetidspunktet. På Danmarksgade i Aalborg var manden i gang med at tømme en møbelforretning, og politiet anholdte ham på stedet. Vagtchefen ved Nordjyllands Politi oplyser, at manden er en gammel kending af politiet, og man overvejer nu, om manden skal fremstilles i grundlovsforhør.

Opsummering:
Fyldte trailer, da politiet opdagede ham.